[{"text_idx": "#000004", "text": "I ddarllen mwy o\u2019n cynnwys Covid-19, clicia yma."}, {"text_idx": "#000005", "text": "Efallai bod clywed am rywun sydd yn\nagos i dy oedran di, rhywun nad oedd ag unrhyw broblemau iechyd amlwg, yn\nachosi ti i deimlo\u2019n fwy pryderus am bethau, ond mae Meic yma i helpu ac i\ndaflu ychydig o oleuni ar y gwirionedd."}, {"text_idx": "#000006", "text": "Mae hwn yn sefyllfa nad oes neb wedi bod ynddi o\u2019r blaen. Mae\u2019n hollol newydd i bawb, a gall fod yn anodd iawn i wybod sut i ymateb iddo. Mae\u2019r Llywodraeth wedi cyflwyno mesuriadau aros gartref ac ymbellhau cymdeithasol i amddiffyn pob un ohonom. Mae\u2019n syml \u2013 wrth gymysgu llai gyda phobl, mae\u2019r tebygrwydd o ddal Covid-19 yn lleihau."}, {"text_idx": "#000010", "text": "Pethau defnyddiol i feddwl amdano"}, {"text_idx": "#000011", "text": "Meddwl ble rwyt ti\u2019n cael y wybodaeth am Coronafeirws. Mae gan Newsround y BBC, er esiampl, newyddion cyfoes i blant a phobl ifanc gyda chyngor gan wyddonwyr a gweithwyr meddygol, yn ogystal a\u0302 chyngor diweddaraf y Llywodraeth."}, {"text_idx": "#000012", "text": "Ceisia leihau\u2019r amser rwyt ti\u2019n ei dreulio\u2019n gwylio\u2019r newyddion ac ar gyfryngau cymdeithasol. Defnyddia gwefan y GIG yn unig i wirio symptomau a gwneud diagnosis. Dim ond gan rywun proffesiynol dylet ti dderbyn cyngor."}, {"text_idx": "#000014", "text": "Os wyt ti\u2019n teimlo straen neu bryder mae yna sefydliadau gallet ti gysylltu i dderbyn cefnogaeth, fel Young Minds, CALL neu Meic. Mae gennym nifer o erthyglau ar wefan Meic hefyd gall fod o gymorth."}, {"text_idx": "#000015", "text": "Pethau gallet ti ei wneud i gadw dy\nhun ac eraill yn ddiogel"}, {"text_idx": "#000016", "text": "Paid mynd allan \u2013 os nad oes wir raid i ti. Yr unig resymau dylet ti fynd allan ydy:"}, {"text_idx": "#000017", "text": "I siopa hanfodolAm resymau iechyd (fel codi presgripsiwn)I fynd i\u2019r gwaith (os nad yw\u2019n bosib gweithio a gartref). Mae gweithwyr allweddol (e.e. doctoriaid, nyrsys, gofalwyr, cludiant nwyddau, athrawon, gweithwyr post ayb.) wedi\u2019u hesgusodi o\u2019r rheol yma. Mae\u2019n RHAID iddynt fynd allan.I gadw\u2019n heini. Ond cofia, mae\u2019n rhaid i ti aros yn lleol i dy gartref. Fe gei di fynd allan am un ffurf o ymarfer corff bob dydd (cerdded, rhedeg, reidio beic ayb.). Paid teithio yn y car i wneud hyn, mae\u2019n rhaid cychwyn a gorffen dy ymarfer corff yn dy gartref. Paid cyfarfod gyda ffrindiau i wneud hyn, dim ond cadw\u2019n heini gyda phobl sydd yn byw yn dy gartref."}, {"text_idx": "#000018", "text": "Ond, os oes rhaid i ti fynd allan\n(am unrhyw un o\u2019r rhesymau uchod) cofia peidio mynd yn agos at bobl eraill- rhaid\ncadw o leiaf 2 medr oddi wrthynt, mae hyn yn 6.5 troedfedd (neu un Stormzy!)"}, {"text_idx": "#000019", "text": "Ac yn olaf, paid cyfarfod gyda\nffrindiau na theulu \u2013 Mae hyn yn mynd i fod yn hynod o anodd. Mae\u2019n sialens\nenfawr i bawb i beidio gwneud y pethau rydym yn ei wneud fel arfer, fel\ncyfarfod gyda ffrindiau neu roi cwtsh mawr i aelod o\u2019r teulu. Efallai bydd hyn\nyn haws os wyt ti\u2019n sgwrsio gyda nhw ar y ffo\u0302n neu drwy alwad fideo (efallai\ngallet ti ddysgu sgiliau technoleg i aelodau hy\u0302n y teulu fel y gallant ymuno)."}, {"text_idx": "#000020", "text": "Weithiau mae\u2019n anodd iawn stopio\u2019r teimladau yma o anobaith a phryder. Os wyt ti\u2019n poeni am unrhyw beth ac eisiau siarad am y peth gyda rhywun, yna gallet ti gysylltu a\u0302 llinell gymorth Meic. Bod hynny i siarad am y coronafeirws, neu unrhyw beth arall, mae ein cynghorwyr wedi derbyn hyfforddiant i helpu plant a phobl ifanc yng Nghymru wrth gynnig gwybodaeth, cyngor neu eiriolaeth. Byddant wastad yn ceisio\u2019u gorau glas i helpu."}, {"text_idx": "#000024", "text": "Oes rhywun yn gwrando arnat ti?"}, {"text_idx": "#000025", "text": "Rhywun i wrando. Rhywun i'th gymryd o ddifrif. Rhywun i roi cyngor."}]